S-1108/2009

Ár 2009, föstudaginn 30. október, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 1108/2009: Ákæruvaldið (G-kk-nf M-kk-nf) gegn F-kk-þgf F-kk-þgf (G-kvk-nf R-kvk-nf hdl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 13. október sl. á hendur ákærða, F-kk-þgf F-kk-þgf, kt. 000000-0000, Hrísateigi 5, Reykjavík „Fyrir eftirgreind brot framin í Reykjavík, nema annars sé getið:

I. Skjalafals með því að hafa, í desember 2007, framvísað bílasölunni Bílalind, Vagnhöfða 9, vegna kaupa á bifreiðinni LJ-270 af Frönskum bílapörtum ehf. á 3.290.000 kr., samningi, dags. 14. sama mánaðar, um kaup á bifreiðinni sem ákærði hafði falsað með áritun á nafni M-kvk-ef R-kvk-ef, kt. 000000-0000, og framvísað þar jafnframt yfirlýsingu um yfirtöku á bílasamningi nr. 612230-004 við Glitni fjármögnun, einnig dags. 14. sama mánaðar, um yfirtöku láns að fjárhæð 2.895.323 kr., sem hvíldi á bifreiðinni, sem ákærði hafði falsað með áritun á nafni nefndrar M-kvk-ef sem leigutaka.

Telst þetta varða við 1. mgr. 155. gr. almennra hegningarlaga nr. 19, 1940.

II. Gripdeild með því að hafa í eftirgreind skipti dælt bensín á bifreiðir á bensínstöðvum í Reykjavík 2008 og haldið af vettvangi án þess að greiða fyrir bensínið:

1

Þann 29. janúar bensíni að andvirði 5.412 kr. á bifreiðina ZN-890 á bensínstöð Olís, Álfheimum 34.

2

Þann 25. júlí dælt bensíni að andvirði 14.043 kr. á bifreiðina ZZ-433 á bensínstöð N1 við Skógarsel.

Telst þetta varða við 245. gr. almennra hegningarlaga.

III. Brot á umferðarlögum:

1

Föstudaginn 23. ágúst 2008 ekið bifreiðinni MU-300 suður Grensásveg gegn rauðu ljósi á gatnamótum Fellsmúla.

Telst þetta varða við 1. mgr. 5. gr., sbr. 1. mgr. 100. gr. umferðarlaga.

2

Miðvikudaginn 19. september 2008, ekið bifreiðinni KO-944 undir áhrifum áfengis (vínandamagn í lofti 0.26 mg/l) um götur í Reykjavík þar til lögregla stöðvaði akstur hans á Breiðholtsbraut.

Telst þetta varða við 1. mgr., sbr. 2. mgr. 45. gr., sbr. 1. mgr. 100 gr. umferðarlaga nr. 50, 1987, sbr. 1. gr. laga nr. 48, 1997.

3

Þriðjudaginn 9. október 2007 ekið bifreiðinni PS-374, sviptur ökurétti, með 43 km hraða á klst. um Sæbraut, yfir gatnamót Langholtsvegar, þar sem leyfður hámarkshraði var 60 km á klst.

Telst þetta varða við 1., sbr. 3. mgr. 37. gr. og 1. mgr. 48. gr., sbr. 1. mgr. 100. gr., umferðarlaga.

4

Sunnudaginn 2. nóvember 2008 ekið bifreiðinni ZX-995 sviptur ökurétti um götur í Reykjavík

5

Mánudaginn 19. janúar 2009 ekið bifreiðinni BH-956 sviptur ökurétti vestur Suðurlandsveg, við Kotsrönd í sveitarfélaginu Árborg, uns lögregla stöðvaði aksturinn skömmu síðar.

6

Að kvöldi þriðjudagsins 23. janúar 2009 ekið bifreiðinni BH-956 sviptur ökurétti vestur Laugaveg uns lögregla hafði afskipti af honum skömmu síðar.

Telst háttsemin samkvæmt liðum III. 4 – 6 varða við 1. mgr. 48. gr., sbr. 1. mgr. 100. gr. umferðarlaga.

7

Aðfaranótt miðvikudagsins 24. janúar 2009 ekið bifreiðinni BH-956 sviptur ökurétti og undir áhrifum áfengis (vínandamagn í blóði 1,00‰) um Tryggvagötu í Reykjavík, þar sem lögregla hafði afskipti af honum.

Telst þetta varða við 1. sbr. 2. mgr. 45. gr., og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102 gr. umferðarlaga og 26. gr. laga nr. 44/1993, sbr. 18. gr. laga nr. 66/2006.

Í málinu krefjast eftirgreindir þess að ákærði verði dæmdur til greiðslu skaðabóta:

Olíuverslun Íslands hf., kt. 000000-0000, skaðabóta að fjárhæð 5.412 kr. ásamt vöxtum samkvæmt 8. gr. vaxtalaga nr. 38,2001 en síðan dráttarvöxtum samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

N1, kt. 000000-0000, skaðabóta að fjárhæð 14.043 kr.“

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í fjóra mánuði. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að vera sviptur ökurétti í tvö ár frá dómsbirtingu að telja.

Dæma ber ákærða til þess að greiða skaðabætur sem hér segir:

Olíuverslun Íslands hf., 5.412 krónur ásamt almennum vöxtum samkvæmt 4. gr. laga um vexti og verðtryggingu nr. 38, 2001 frá 29. janúar 2008 til dómsuppsögu en eftir það með dráttarvöxtum samkvæmt III. kafla laganna til greiðsludags;

N-1 hf., 14.043 krónur.

Dæma ber ákærða til þess að greiða verjanda sínum, G-kvk-þgf R-kvk-þgf hdl., 60.000 krónur í málsvarnarlaun, sem dæmast með virðisaukaskatti.

Að lokum ber að dæma ákærða til þess að greiða annan sakarkostnað, 41.461 krónu.

DÓMSORÐ:

Ákærði, F-kk-nf F-kk-nf, sæti fangelsi í 4 mánuði. Frestað er fullnustu refsingarinnar og fellur hún niður að 3 árum liðnum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19,1940.

Ákærði er sviptur ökurétti í 2 ár frá dómsbirtingu að telja.

Ákærði greiði skaðabætur:

Olíuverslun Íslands hf. , 5.412 krónur ásamt almennum vöxtum frá 29. janúar 2008 til dómsuppsögu en eftir það með dráttarvöxtum til greiðsludags;

N-1 hf., 14.043 krónur.

Ákærði greiði verjanda sínum, G-kvk-þgf R-kvk-þgf hdl., 60.000 krónur í málsvarnarlaun og greiði jafnframt 41.461 krónu í annan sakarkostnað.

P-kk-nf G-kk-nf.